JULIANEHAAB DISTRIKT 429 
mildere Vinterklima og et køligere Sommerklima end Julianehaab, paa ganske 
tilsvarende Maade som Stationen Godthaab og Kårnok i Godthaab Kolonidistrikt 
(jfr. Side 190). Ved Igaliko og Sagdlit er Vintertemperaturen paa samme Maade 
henholdsvis — 6,0" og — 3,3°, Sommertemperaturen 6,7” og 3,2”, hvilke Tal 
yderligere understreger den betydelige Forskel mellem Klimaet ved Kysten og i 
Landets Indre, uden at man dog tør betragte disse Angivelser som absolut paa- 
lidelige, da Midlet er beregnet af et begrænset Antal Aar. 
En Sammenligning mellem Temperaturforholdene ved den nordligste og syd- 
ligste af de Stationer i Landsdelen, hvor der er foretaget systematiske Obser- 
vationer, nemlig Holsteinsborg og Nanortalik, giver det Resultat, at Gennem- 
snittet i de »frostfri Maaneder« er nøjagtig ens begge Steder, nemlig + 4,1° C., 
hvorimod der er en meget betydelig Forskel i Vinterhalvaaret. Midlet for Aarets 
koldeste Maaned, Januar, er saaledes — 18,4? С. ved Holsteinsborg mod — 5,5° С. 
ved Nanortalik. 
Aarets Middel-Lufttryk er efter et Gennemsnit af 12 Aar 753,4 mm 
ved Nanortalik mod 754,6 ved Ivigtüt og 754,9 mm ved Godthaab, en Forde- 
ling, der rimeligvis staar i Forbindelse med de Barometer Minima, som kommende 
vestfra skyder sig op langs Vestkysten som en Tunge. 
Nedbør. Efter et Gennemsnit af 30 Aar har Julianehaab 111 Dage med 
Nedbør aarlig, deraf 61 Dage med Sne og 50 Dage med Regn, Nanortalik 139 
Nedbørsdage, nemlig 75 med Sne og 64 med Regn. 
Nedbørsmængden har ikke været Genstand for systematiske Maalinger, 
men det bør dog anføres, at Rink ved knap 2 Aars Observationer fandt, at den 
ved Julianehaab beløb sig til 942 mm aarlig. Direkte Iagttagelser viser da ogsaa, 
at der falder en betydelig Snemængde baade ved Kolonistedet, og navnlig paa 
Yderøerne, hvor Sneen ofte først forsvinder i Juni Maaned. I Modsætning hertil er 
den indre Del af Landet ikke alene snebar tidlig om Foraaret, men den stærke, 
varme SØ. Føhn, der blæser ret hyppigti Løbet af Vinteren, holder i Reglen Sneen 
borte fra de vindaabne Strækninger og tærer i den Grad paa Snelaget andet- 
steds, at dette Tid efter anden svinder helt bort, saaledes at Kreaturerne jævn- 
lig kan gaa ude ved Igaliko i Vintertiden. 
Taage. Julianehaab har 68 Taagedage aarlig, Nanortalik 63 mod 55 ved 
Godthaab. Taagen forekommer hyppigst i Sommerhalvaaret, og navnlig naar 
der er Storis i Farvandet. Ved Julianehaab hersker saaledes Taage 11 Dage i 
Juni, 15 Dage i Juli og 13 i August, ved Nanortalik henholdsvis 11, 16 og 14 Dage 
i de samme Maaneder. 
Torden indtræffer gennemsnitlig hvert andet Aar ved Kolonistedet og ca. 
1 Gang aarlig eller lidt hyppigere ved Nanortalik. 
Nordlys. Observationer herover foreligger fra Nanortalik, hvor det i Reg- 
len viser sig allerede i August, forekommer hyppigt i Oktober—November, da 
det optræder.9 Gange pr. Maaned, men aftager derefter i den følgende Tid, indtil 
det atter bliver almindeligere i Februar og Marts (9 Gange) og forsvinder sluttelig 
helt i April. 
